**Formálne náležitosti príspevku**

- Rozsah príspevku je obmedzený na max. 15 normostrán.

- Príspevok sa predkladá na publikáciu v textovom editore Microsoft Office 2010 a vyššie vo formáte .docx.

- Nastavenie okrajov strany v rámci celého textu je 2,5 cm od každého okraja strany (zľava, sprava, zhora a zdola).

- Riadkovanie textu sa nastaví na „1“. Celý text sa centruje do bloku.

- V texte príspevku sa používa výlučne font písma „Times New Roman“.

- Názov príspevku v slovenskom jazyku je o veľkosti 14 bodov, veľké písmená hrubé, vycentrované v strede. Preklad názvu článku v anglickom jazyku je o veľkosti 14 bodov, písmená hrubé, vycentrované v strede.

- Názov abstraktu (kľúčové slová) v slovenskom aj anglickom jazyku je o veľkosti 11 bodov, písmená hrubé, text v rámci abstraktu (kľúčové slová) o veľkosti 11 bodov, kurzíva.

- Úvod a záver o veľkosti 12 bodov, hrubé. Samotný text v rámci príspevku o veľkosti 12 bodov.

- Pod názov príspevku sa uvedie meno a priezvisko autora (bez akademických a vedeckých titulov) taktiež vycentrované v strede hrubé písmo o veľkosti 12 bodov.

- Začiatok každého odseku sa odsadzuje 1,25 cm od ľavého okraja strany.

- Odkazy pod čiarou sa vkladajú ako poznámky pod čiarou, ktoré sa zobrazia na konci každej strany, pričom je potrebné dodržať platné citačné normy (STN ISO 690, STN ISO 690-2) a ostatné právne predpisy (najmä autorský zákon). Poznámky pod čiarou sú o veľkosti 9 bodov.

- Názov použitej literatúry je o veľkosti 12 bodov, hrubé písmo, text v rámci použitej literatúry je o veľkosti 12 bodov. Názov „Kontaktné údaje autora“ je o veľkosti 12 bodov, hrubé, samotný text v rámci kontaktných údajov je o veľkosti 12 bodov.

- Príspevok musí vyhovovať gramatickým a štylistickým pravidlám jazyka, v ktorom je predložený na publikáciu. Za jazykovú a štylistickú úpravu článku zodpovedá autor.

**Štrukturálne náležitosti príspevku**

- Príspevky musia pozostávať z nasledujúcich štrukturálnych častí: abstrakt v slovenskom a anglickom jazyku, kľúčové slová v slovenskom a anglickom jazyku, úvod, samotný text, záver, použitá literatúra, kontaktné údaje autora.

- Abstrakt pozostáva zo 70 až 120 slov. Anglický preklad abstraktu musí byť obsahovo identický so slovenským znením.

- Text príspevku je potrebné štruktúrovať na odseky.

- V časti použitá literatúra autor uvedie zoznam použitej literatúry v abecednom poradí, ktorý súčasne očísluje za použitia arabských čísel. Odkazy je potrebné vymedziť v súlade s platnou citačnou normou (napr. STN ISO 690).

- V rámci kontaktných údajov autor uvedie svoje meno a priezvisko vrátane akademických a vedeckých titulov, pracovnú pozíciu v rámci pôsobiska, identifikáciu zamestnávateľa (názov a adresa), e-mailový kontakt.

**Štruktúra príspevku**

- Názov článku

- Voľný riadok

- Preklad názvu do anglického jazyka

- Voľný riadok

- Meno a priezvisko autora

- Voľný riadok

- Názov abstraktu v slovenskom jazyku

- Text abstraktu v slovenskom jazyku.

- Názov kľúčové slová: Text kľúčových slov.

- Voľný riadok

- Názov abstraktu v anglickom jazyku

- Text abstraktu v anglickom jazyku.

- Názov kľúčové slová v anglickom jazyku: Text kľúčových slov v anglickom jazyku.

- Dva voľné riadky

- Úvod

- Samotný text článku

- Záver

- Voľný riadok

- Použitá literatúra

- Voľný riadok

- Kontaktné údaje autora